stanford-oval/wikipedia huggingface dataset:
חוסה לופס רגה
ביוגרפיה > שנים אחרונות

ב-24 במרץ 1976 הודחה הנשיאה איזבל פרון על ידי חונטה שחוללה הפיכה צבאית, אותה כינו יוזמיה "תהליך הארגון מחדש הלאומי". כאמור, השלטון הצבאי המשיך את מדיניות הדיכוי שכונתה "המלחמה המלוכלכת". הממשל החדש דרש מספרד את הסגרתו של רגה, וזו נענתה לבקשה. רגה הספיק לברוח מספרד לפני שתבוצע ההסגרה, והתיישב בשווייץ, ליד ז'נבה. במשך מספר שנים נעלם מן התודעה הציבורית, עד שב-1982 התגלה שם על ידי צלם. הוא הועמד לדין בגין זיוף מסמכים ושהייה בלתי חוקית בשטח שווייץ, האשמות מהן זוכה בשלב ראשון. בשנת 1983 ביטל בית המשפט לערעורים את הזיכוי ולופז רגה ברח שוב, הפעם לאיי בהאמה, שם התגורר בשנים שלאחר מכן. בהמשך התגורר לסירוגים במיאמי, פלורידה ובאיי בהאמה.
ב-1983 נאלץ המשטר הצבאי לקיים בחירות דמוקרטיות, לראשונה מזה שבע שנים. בבחירות זכה ראול אלפונסין, שחידש את המשטר הדמוקרטי. המשטר החדש החל לקדם צעדים משפטיים כנגד מחוללי הדיכוי בשנים שלפני כן, ביניהם חוסה לופס רגה. מקום הימצאו לא היה ידוע, אך היה חשד שהוא מתגורר בארצות הברית. לאחר שהתגלה מקום הימצאו הוציאה ארגנטינה בקשת הסגרה כנגדו ב-21 בפברואר 1986, בגין שחיתות, קנוניה, מעילה ורציחות מרובות. ב-27 בפברואר הוציא שופט במיאמי צו מעצר כנגדו. רגה נעצר לבסוף בנמל התעופה הבינלאומי של מיאמי ב-13 במרץ, והוסגר לארגנטינה. הוא מת בכלא בבואנוס איירס בגיל 72 ממחלת הסוכרת ב-9 ביוני 1989, בעודו ממתין למשפט.
לי דניאלס

| --- | --- |

 לידה:  24 בדצמבר 1959 (בן 65) פילדלפיה, ארצות הברית 
 מדינה:  ארצות הברית 
 מקום מגורים:  מנהטן 
 השכלה:  אוניברסיטת לינדנווד  תיכון רדנור 
 תקופת הפעילות:  מ-1986 
 פרסים והוקרה:  פרס חבר המושבעים של פסטיבל סאנדנס לדרמה אמריקאית (2009)  פרס GLAAD דייווידסון/ולנטיני (2010)  פרס אינדפנדנט ספיריט לבימוי (2010)  כוכב בשדרת הכוכבים בהוליווד  בפסקה זו רשומה אחת נוספת שטרם תורגמה 
 אתר רשמי
 
לי דניאלס (באנגלית: Lee Louis Daniels; נולד ב-24 בדצמבר 1959) הוא במאי, מפיק סרטים ושחקן אמריקאי. סרטו פרשס היה מועמד לקבלת 6 פרסי אוסקר.
קריירה

קלי דניאלס נולד בפילדלפיה. אחרי סיום לימודי בית ספר הוא למד באוניברסיטה במיזורי. בהמשך הוא עבר להוליווד.
סרטו "מונסטר בול" משנת 2001 זכה להצלחה. האלי ברי זכתה בפרס אוסקר על משחקה בסרט.
בשנת 2006 דניאלס ביים Shadowboxer שהוצג בפסטיבל הסרטים הבין-לאומי בטורונטו ופסטיבל הסרטים הבין-לאומי סן סבסטיאן.
בשנת 2009 הוא סיים עבודה על סרטו "פרשס" שהיה מועמד לקבלת פרסי אוסקר וזכה להצלחה מסחרית.
בשנת 2015 החלה הקרנה של סדרת טלוויזיה "אימפריה". נכון לשנת 2024 עבוד 6 שעונות עם 102 פרקים. סדרה זו כמו בסדרות טלווייזה נוספות שהוא ביים דניאלס היה גם שותף לכתיבת תסריט.
בשנת 2016 דניאלס זכה בכוכב בשדרת הכוכבים של הוליווד.
בשנת 2020 דליאלס סיים עבודה על סרט "קאובוי של אספלט".
בשנת 2022 דוחח שדניאלס יהיה במאי של סדרת טלוויזיה על סמי דייוויס עם אלייז'ה קלי בתפקיד ראשי.
בשנת 2023 הוא הביא לברודוואי מחזה של ג'ורדן אי. קופר שזכה בפרס אובי והיה מועמד לפרסים נוספים.
לי דניאלס מתגורר במנהטן והוא חלק של קהילת להט"ב.
הערות שוליים

↑  זכייה בכוכב בשדרת הכוכבים
↑  סדרת טלוויזיה על סמי דייוויס
| --- | --- |
בקרת זהויות :  NLI: 987007452859505171  PLWABN: 9810554774305606  BNE: XX1475348  BnF: cb166772717 (data)  GND: 142404942  ISNI: 0000 0001 1779 2989  LCCN: no2010039495  MusicBrainz: 4decf73f-c596-4888-8762-c1fb6c1d0e10  NKC: xx0184608  NLK: KAC201325555  NTA: 327298006  SUDOC: 112816622  VIAF: 108042906   WorldCat (עם VIAF): 108042906 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
הדלקת נפיחות

סרטון של הצתת נפיחה
הדלקת נפיחות היא הצתה של הגזים הנפלטים ממערכת העיכול (פלוצים). זו היא פעולה הומוריסטית שנועדה לשעשע.
הלהבה המתקבלת היא לעיתים קרובות בצבע כחול. קבלת להבה בצבעים אחרים כגון כתום וצהוב אפשרית ומשתנה בהתאם לתערובת הגזים שנוצרת במעי הגס.
עם הופעתן של פלטפורמות שיתוף וידאו באינטרנט, מאות סרטונים של הצתת נפיחות הועלו ברשתות חברתיות כמו יוטיוב, בעיקר על ידי צעירים.
תועדו מקרים של הדלקת גזים בשוגג במהלך ניתוח אשר גרמה לפציעה של המטופל ואף לסכנת מוות.
הערות שוליים

↑  Lisi, Brian (31 באוקטובר 2016). "Patient burned by mid-surgery explosion when laser ignites fart". New York Daily News. נבדק ב-1 בנובמבר 2016. {{cite news}}:  (עזרה)
↑  Ladas, Spiros D; Karamanolis, G; Ben-Soussan, E (2007). "Colonic gas explosion during therapeutic colonoscopy with electrocautery". World Journal of Gastroenterology. 13 (40): 5295–8. doi:10.3748/wjg.v13.i40.5295. PMC 4171316. PMID 17879396.
ערך זה הוא קצרמרבנושא תרבות. אתם מוזמנים לתרום לוויקיפדיה ו.
ג'בראן בסיל

ג'ובראן ג'רג' בסיל (בערבית: جبران جرجي باسيل; נולד ב-21 ביוני 1970) הוא פוליטיקאי לבנוני נוצרי מארוני, מנהיג מפלגת המרכז-ימין "הזרם הפטריוטי החופשי" משנת 2015 וראש סיעת "לבנון החזקה" (אנ') בפרלמנט הלבנוני משנת 2018. בסיל הוא חתנו (ויועצו הבכיר מ-2005) של נשיא לבנון לשעבר מייסד הזרם הפטריוטי החופשי, מישל עאון.
ביוגרפיה

בסיל נולד למשפחה נוצרית-מרונית בעיר החוף הצפונית בתרון. רכש השכלה יסודית ואקדמית והוא בעל תואר ראשון ושני בהנדסה אזרחית מהאוניברסיטה האמריקאית בביירות (1992 ו-1993 בהתאמה). והיה חבר במספר ארגוני התנדבות בהם הצלב האדום הלבנוני.
בין השנים 1998 ו-2005 היה בסיל פעיל בתפקידים שונים ב"זרם הפטריוטי החופשי". בשנת 2005 התמודד בבחירות הכלליות על המושב המארוני לפרלמנט מטעם מחוז בתרון, אך לא נבחר. בין השנים 2005 ו-2008 עמד בראש "הזרם הפטריוטי החופשי".
בסיל כיהן כשר התקשורת בממשלתו של פואד סניורה ממאי 2008 עד יוני 2009, ולאחר מכן כשר האנרגיה והמים בממשלתו של סעד חרירי. הוא הפסיד בבחירות הכלליות ב-2009.
לאחר המשבר הפוליטי בינואר 2011 וקריסת ממשלת חרירי (שלטענת בסיל ואחרים כמו חמיו, נכפתה על חרירי בידי הסעודים) כיהן בסיל כשר האנרגיה והמים גם בממשלתו החדשה של נג'יב מיקאתי מיוני 2011, ובתפקיד שר החוץ החל מפברואר 2014.
במהלך כהונתו כשר האנרגיה והמים הבטיח לספק חשמל 24 שעות ביממה. הוא הוביל קמפיין לחיפוש נפט וגז בים התיכון, ולייצור חשמל באמצעות טורבינות צפות מול חופי לבנון על ידי חברה טורקית בשם Karpowership (אנ'), אך התוכנית לא יצאה לפועל בשל חילוקי דעות פוליטיים מתמשכים בלבנון.
בבחירות הכלליות ב-2018 (אנ') נבחר לחבר הפרלמנט הלבנוני מטעם מחוז הבחירה צפון 3 (אנ').
בסיל הוביל את הפגנות תומכי "הזרם הפטריוטי החופשי" בנובמבר 2019 בדרישה למאבק בשחיתות בפוליטיקה ובמערכת המשפט. אך הואשם בעצמו בשחיתות ובנפוטיזם, האשמות שאותן דחה כקנוניה פוליטית נגדו.
יחסו לישראל

באסיל נחשב למצדד נוצרי במחנה התומך בחזבאללה השיעי. אך יחסו המוצהר כלפי ארגון הטרור אינו חד-משמעי. ב-2017 עורר סערה ציבורית בלבנון כשאמר בריאיון לערוץ הטלוויזיה אל מיאדין כי ללבנון אין בעיה אידאולוגית עם ישראל וכי היא אינה מתנגדת לכך שישראל תחיה בביטחון. לאחר שהתחוללה סערה ונשמעו קריאות להתפטרותו, טען בסיל כי דבריו הוצאו מהקשרם בתהליך עריכת הריאיון.
באוקטובר 2023, על רקע תחילת מלחמת חרבות ברזל הביע התנגדות לפתיחת חזית נגד ישראל. באפריל 2024 צוטט בסיל כמי שחושש מפני מלחמה מול ישראל במצבה הכלכלי של לבנון באותה עת. למרות זאת, ביולי 2024, לאחר חודשים ממושכים של לחימה במסגרת מה שכונה בישראל "החזית הצפונית" של מלחמת חרבות ברזל, פרסמה סוכנות הידיעות תסנים כי מפלגתו תומכת ומסכימה עם חזבאללה לגבי עימות עצים נגד ישראל
באוקטובר 2024, לאחר פתיחת מבצע חיצי הצפון ובשל תוצאות התפוצצות זימוניות חזבאללה, מבצע סדר חדש ותחילת התמרון הקרקעי הישראלי בלבנון ותבוסתו האפשרית של חזבאללה, שינה בסיל את טעמו ובראיון לרשת אל-ערביה הכריז על סיום הברית של הזרם הפוליטי שבהנהגתו עם חזבאללה וחשש כי ההצטרפות של חזבאללה למערכה הובילה את לבנון לסכנה למלחמת אזרחים..
לבסיל ולאשתו, שנטל מישל עאון, שלושה ילדים. חותנו הוא נשיא לבנון לשעבר מישל עוון, מייסד "הזרם הפטריוטי החופשי".
הערות שוליים

↑  סוכנויות הידיעות, ‏זעם בלבנון בשל דברי שר החוץ על ישראל, באתר ‏מאקו‏, 28 בדצמבר 2017
↑  אורנה מזרחי, חרבות ברזל: ההסלמה בין חזבאללה לצה"ל עדיין מתחת לסף המלחמה, מבט על, גיליון 1775, 30 באוקטובר 2023, באתר המכון למחקרי ביטחון לאומי
↑  ליאור בן ארי, חבר הפרלמנט הלבנוני: "העם מתנגד למלחמה", באתר ynet, 6 באפריל 2024
↑  באסיל: אנחנו מסכימים עם חזבאללה להתעמת עם ישראל, באתר סוכנות הידיעות 'תסנים', 2 ביולי 2024.
↑  אורנה מזרחי, מלחמת חזבאללה בשירות איראן – השלכות על לבנון, מבט על, גיליון 1916, 19 בינואר 2024, באתר המכון למחקרי ביטחון לאומי
↑  חבר הפרלמנט הלבנוני: "הברית שלנו עם חזבאללה תיפסק", באתר 'עכשיו 14', אוקטובר 2024.
| --- | --- |
בקרת זהויות :  GND: 1188596993  VIAF: 8544156133200358430006   WorldCat (עם VIAF): 8544156133200358430006
סקוט פילגרים

| --- | --- |

 מידע קומיקס
 יוצר:  בריאן לי או'מאלי
 סוגה:  רומן גרפי, פעולה, פנטזיה, קומדיה רומנטית, דרמה
 תקופת פרסום מקורית:  18 באוגוסט 2004 – 20 ביולי 2010 (5 שנים)
 ארץ מקור:  קנדה
 שפת המקור:  אנגלית
 מוציא לאור:  אוני פרס
 מספר הספרים:  6
 www.scottpilgrim.com
סקוט פילגרים (באנגלית: Scott Pilgrim) היא סדרת רומנים גרפיים מאת הסופר ואמן הקומיקס הקנדי בריאן לי או'מאלי. הסדרה, אשר מורכבת משישה ספרים שפורסמו במקור בין השנים 2004 ל-2010, עוקבת אחר הרפתקאותיו של הדמות הראשית, סקוט פילגרים, שחייב להילחם בשבעת האקסים המרושעים של חברתו החדשה, רמונה פלורס, על מנת שיוכל לצאת איתה.
בעקבות ההצלחה של סדרת הספרים היא זכתה לעיבוד קולנועי בבימויו של אדגר רייט אשר ייצא לאקרנים באוגוסט 2010. באותו החודש יצא לשווקים גם משחקי הווידאו "Scott Pilgrim vs. the World: The Game" אשר פותח על ידי חברת יוביסופט עבור קונסולות המשחקים פלייסטיישן 3 ו-Xbox 360. סדרת הרומנים הגרפיים זכתה גם לעיבוד טלוויזיוני אשר הפך זמין בנטפליקס בנובמבר 2023 וצוות השחקנים מהסרט ההוליוודי שהופק 13 שנים לפני כן השתתף גם בסדרת האנימציה הזו בדיבוב הקולות של הדמויות אותן הם שיחקו בעבר בסרט. או'מאלי כתב את התסריט של הסדרה ורייט שימש כמפיק בפועל של הסדרה.
תקציר העלילה

העלילה מתמקדת בהרפתקאותיו של סקוט פילגרים, בחור קנדי בן 23 המתגורר בעיר טורונטו בדירה צנועה במיוחד יחד עם שותף הומוסקסואל. סקוט מנגן בגיטרת בס בלהקה המקומית "Sex Bob-Omb" יח עם חבריו סטיבן סטילס וקים פיין. בתחילת הסדרה סקוט מתחיל לצאת עם תלמידת התיכון בת ה-17 נייבס צ'או, אך תוך זמן קצר הוא מתאהב בבחורה האמריקנית רמונה פלאוורס המסתורית, שעברה לאחרונה לטורונטו, אותה הוא ראה לפני כן בחלומותיו.
בעת שסקוט מנסה באופן נואש להתחיל מערכת יחסים עם רמונה, הוא מגלה שהוא חייב להביס את שבעת האקסים שלה, נבלי-על בעלי יכולות על טבעיות, עימם הוא נאלץ להילחם אחד אחרי השני.
בעקבות מספר פלאשבקים המתמקדים בשנות העשרה של סקוט ובמערכות היחסים הסוערות שלו, סקוט מצליח לבסוף להשלים עם עברו וללמוד להתגבר על פחדיו וחוסר הביטחון שלו.
הספרים

| # | שם הספר | ISBN | תאריך הוצאה |
| --- | --- | --- | --- |
| 1 | "Scott Pilgrim's Precious Little Life" | ISBN 978-1-932664-08-9 (המהדורה המקורית של הספר בשחור-לבן) ISBN 978-1-62010-000-4 (המהדורה של הספר בצבע) | 18 באוגוסט 2004 (המהדורה המקורית של הספר בשחור-לבן) 8 באוגוסט 2012 (המהדורה של הספר בצבע) |
| 2 | "Scott Pilgrim vs. The World" | ISBN 978-1-932664-12-6 (המהדורה המקורית של הספר בשחור-לבן) ISBN 978-1-62010-001-1 (המהדורה של הספר בצבע) | 15 ביוני 2005 (המהדורה המקורית של הספר בשחור-לבן) 7 בנובמבר 2012 (המהדורה של הספר בצבע) |
| 3 | "Scott Pilgrim & The Infinite Sadness" | ISBN 978-1-932664-22-5 (המהדורה המקורית של הספר בשחור-לבן) ISBN 978-1-62010-002-8 (המהדורה של הספר בצבע) | 24 במאי 2006 (המהדורה המקורית של הספר בשחור-לבן) 22 במאי 2013 (המהדורה של הספר בצבע) |
| 4 | "Scott Pilgrim Gets It Together" | ISBN 978-1-932664-49-2 (המהדורה המקורית של הספר בשחור-לבן) ISBN 978-1-620100-03-5 (המהדורה של הספר בצבע) | 14 בנובמבר 2007 (המהדורה המקורית של הספר בשחור-לבן) 13 בנובמבר 2013 (המהדורה של הספר בצבע) |
| 5 | "Scott Pilgrim vs. The Universe" | ISBN 978-1-934964-10-1 (המהדורה המקורית של הספר בשחור-לבן)  ISBN 978-1-620100-04-2 (המהדורה של הספר בצבע) | 4 בפברואר 2009 (המהדורה המקורית של הספר בשחור-לבן) 13 באוגוסט 2014 (המהדורה של הספר בצבע) |
| 6 | "Scott Pilgrim's Finest Hour" | ISBN 978-1-934964-38-5 (המהדורה המקורית של הספר בשחור-לבן)  ISBN 978-1-620100-05-9 (המהדורה של הספר בצבע) | 20 ביולי 2010 (המהדורה המקורית של הספר בשחור-לבן) 5 במאי 2015 (המהדורה של הספר בצבע) |
ב-2010 החלה הוצאת מודן בתרגום לעברית של סדרת "סקוט פילגרים", ועד כה יצאו הכרך הראשון, "סקוט פילגרים והחיים הקטנים והמתוקים שלו", והשני, "סקוט פילגרים 2 – נגד העולם". ב-2024 הוציאה מחדש את שני הכרכים הראשונים עם ההבטחה לתרגם את שאר הספרים בסדרה.
הדמויות הראשיות

סקוט פילגרים – הגיבור הראשי בסדרת הספרטים. סקוט פילגרים הוא בחור קנדי בן 23 המתגורר בטורונטו שבקנדה. סקוט הוא בסיסט בלהקת "Sex Bob-Omb". במהלך סדרת הספרים סקוט נאלץ להביס את שבעת האקסים המרושעים של מושא אהבתו, רמונה פלאוורס, על מנת לכבוש את לבה.
רמונה פלאוורס – בחורה אמריקאית מסתורית עם שיער ורוד-כחול שעברה לאחרונה לטורונטו מניו יורק ואשר הופכת למושא אהבתו של סקוט פילגרים. רמונה נוהגת לשנות את צבע השיער באופן תדיר.
נייבס צ'או – תלמידת תיכון תמימה בת 17 ממוצא סיני עימה סקוט יוצר במשך תקופה קצרה. סקוט נפרד ממנה לאחר שהוא פוגש את רמונה פלאוורס.
וואלאס וולס – שותפו לדירה השנון והסרקסטי של סקוט. וואלאס הוא הומוסקסואל מוצהר. וואלס מרבה לספק לסקוט עצות לאתגרים בחייו.
סטיבן סטילס – הסולן והגיטריסט הפרפקציוניסט של להקת "Sex Bob-Omb". סטיבן הוא חברו הטוב ביותר של סקוט.
קימברלי "קים" פיין – המתופפת הקשוחה והמרדנית של להקת "Sex Bob-Omb". קים הייתה חברתו הראשונה של סקוט במהלך תקופת התיכון והיא עדיין נוטרת טינה לסקוט על מערכת היחסים הכושלת שהייתה להם.
סטייסי פילגרים – אחותו הצעירה והפרגמטית של סקוט אשר עובדת כבריסטה.
ניל הצעיר – החבר הצעיר ביותר בלהקת "Sex Bob-Omb" אשר מעריץ את סקוט ומנסה לחקות אותו. יצא במשך תקופה קצרה עם נייבס.
נטלי "אנבי" אדמס – כוכבת פופ מצליחה שהייתה בעבר חברה של סקוט.
עיבודים נוספים > סרט קולנוע

העיבוד הקולנועי של סדרת הספרים יצא לאקרנים ב-13 באוגוסט 2010. עלילת הסרט מבוססת על עלילת כל ששת הספרים בסדרה. הסרט בוים על ידי הבמאי הבריטי אדגר רייט ומככבים בו מייקל סרה בתפקיד סקוט פילגרים ומרי אליזבת' וינסטד בתפקיד רמונה פלאוורס.
עיבודים נוספים > משחק וידאו

באוגוסט 2010 יצא לשווקים גם משחקי הווידאו "Scott Pilgrim vs. the World: The Game" אשר פותח על ידי חברת יוביסופט עבור קונסולות המשחקים פלייסטיישן 3 ו-Xbox 360.
זהו משחק גלילה צדדית בו יכולים לשחק עד ארבעה שחקנים אשר מחקה את הסגנון של משחקי הווידאו הישנים של קונסולות ה-8 סיביות וה-16 סיביות. במשחק ניתן לשחק בדמויותיהם של סקוט פילגרים, רמונה פלאוורס, קים פיין וסטיבן סטילס. בנוסף לכך ניתן להוריד את הדמויות ואלס וולס ונייבס צ'או ואז לשחק גם בהן. הפסקול של המשחק נוצר על ידי להקת הפאנק רוק Anamanaguchi.
המשחק הפך זמין ב-PlayStation Network ב-10 באוגוסט 2010 וב-Xbox Live Arcade ב-25 באוגוסט 2010.
ב-14 בינואר 2021 חברת יוביסופט הוציאה לשווקים גרסה מחודשת של המשחק למחשב האישי ולקונסולות המשחקים PlayStation 4, Xbox One, Nintendo Switch, ו-Google Stadia.
עיבודים נוספים > סדרת אנימציה

סדרת הרומנים הגרפיים זכתה גם לעיבוד טלוויזיוני אשר הפך זמין בנטפליקס ב-17 בנובמבר 2023. אייבל גונגורה ביים את הסדרה. צוות השחקנים מהסרט ההוליוודי שהופק 13 שנים לפני כן השתתף גם בסדרת האנימציה הזו בדיבוב הקולות של הדמויות אותן הם שיחקו בעבר בסרט. או'מאלי כתב את התסריט של הסדרה ורייט שימש כמפיק בפועל של הסדרה.
פרסים

בשנת 2005 או'מאלי זכה בפרס דאג רייט עבור עבור הכרך הראשון של סדרת ספרי סקוט פילגרים וכמו כן היה מועמד לשלושה פרסי הארווי.
בשנת 2006, או'מאלי זכה בפרס ג'ו שוסטר בקטגוריית הקומיקסאי הקנדי הטוב ביותר. שנה קודם לכן או'מאלי היה מועמד לפרס באותה קטגוריה.
בשנת 2006 או'מאלי היה מועמד לפרס אייזנר בקטגוריית "הכותב/אמן הטוב ביותר – הומור" עבור הספר "Scott Pilgrim Vs. The World", אך הוא הפסיד לבסוף לקייל בייקר. בשנת 2006 או'מאלי היה מועמד גם לשני פרסי Eagle, והיה מועמד לשני פרסי רייט עבור הספר "Scott Pilgrim Vs. The World".
בשנת 2007, או'מאלי זכה בפרס הארווי. באותה השנה הסדרה נכללה גם ברשימת ה-"A-List" של המגזין אנטרטיינמנט ויקלי.
בשנת 2010 או'מאלי זכה בפרס אייזנר הראשון שלו עבור הספר "Scott Pilgrim Vs. The Universe".‏
הערות שוליים

↑  McWhertor, Michael (30 במרץ 2023). "Scott Pilgrim anime will bring back the movie's entire cast". Polygon. נבדק ב-30 במרץ 2024. {{cite web}}:  (עזרה)
↑  SomeoneHere200, Update on the Hebrew translation: Modan publishing responded! (Translation in the comments), r/ScottPilgrim, ‏2024-01-23
↑  "CCI: Scott Pilgrim: The Video Game". Comic Book Resources. 26 ביולי 2009. נבדק ב-21 בפברואר 2011. {{cite web}}:  (עזרה)
↑  "Twitter / Anamanaguchi: WE ARE DOING THE MUSIC FOR". Twitter. 26 במרץ 2010. נבדק ב-21 בפברואר 2011. {{cite web}}:  (עזרה)
↑  Desatoff, Sam (8 ביוני 2010). "Scott Pilgrim Game First Hands-On – Scott Pilgrim vs. The World – PlayStation 3". GameInformer.com. נבדק ב-21 בפברואר 2011. {{cite web}}:  (עזרה)
↑  "time-cat.com". time-cat.com. נבדק ב-21 בפברואר 2011. {{cite web}}:  (עזרה)
↑  "2005 Harvey Award Nominees". The Harvey Awards. אורכב מ-המקור ב-פברואר 27, 2012. נבדק ב-מרץ 22, 2008.
↑  https://joeshusterawards.com/awards/about/2006-nominees-and-winners/(הקישור+אינו+פעיל)
↑  "2005 Nominees and Winners". 30 בדצמבר 2008. {{cite web}}:  (עזרה)
↑  "2010 Eisner Award winners". The Eisner Awards. אורכב מ-המקור ב-נובמבר 2, 2011. נבדק ב-יולי 24, 2010.
| --- | --- |
בקרת זהויות :  MusicBrainz: 89355d1f-c9a6-4b8d-9d83-9e0eaa13524c
סאמו אומורודיון

סמואל "סאמו" אומורודיון אגהווה (בספרדית: Samuel "Samu" Omorodion Aghehowa; נולד ב-5 במאי 2004 במלייה שבספרד) הוא כדורגלן ספרדי המשחק בעמדת החלוץ בקבוצת פורטו מליגת העל הפורטוגלית.
קריירת מועדונים

אומורודיון נולד במלייה שבספרד להורים ניגרים, ובגיל צעיר עבר להתגורר עם משפחות בסביליה. הוא שיחק במחלקת הנוער של קבוצת סביליה המקומית, ובהמשך שיחק במחלקת הנוער של נרביון. בשנת 2021 הצטרף אל מחלקת הנוער של גרנדה. בשנת 2022 החל לשחק בקבוצת המילואים של המועדון. ב-20 באפריל 2023 חידש אומורודיון את חוזהו בגרנדה עד לשנת 2028. ב-14 באוגוסט 2023 ערך אומורודיון את הופעת הבכורה שלו בקבוצה הראשונה של גרנדה, שהייתה גם הופעתו היחידה בקבוצה, בהפסד 3-1 לאתלטיקו מדריד במסגרת המחזור הראשון בלה ליגה לעונת 2023/2024, במשחק בו הבקיע את שערה היחיד של קבוצתו.
ב-21 באוגוסט 2023 חתם אומורודיון על חוזה לחמש שנים באתלטיקו מדריד מלה ליגה. ב-26 באוגוסט הושאל לדפורטיבו אלאבס, גם היא מלה ליגה, עד לתום עונת 2023/2024. ב-28 באוגוסט ערך את הופעת הבכורה שלו במועדון, בהפסד 1-0 לחטאפה במסגרת המחזור השלישי בליגה. ב-28 בספטמבר הבקיע את שער הבכורה שלו במועדון, בתיקו 1-1 נגד סלטה ויגו במסגרת המחזור השביעי בליגה. בסך הכל ערך 34 הופעות ליגה במהלך תקופת ההשאלה, בהן הבקיע שמונה שערים.
ב-24 באוגוסט 2024 חתם אומורודיון על חוזה לחמש שנים בפורטו מליגת העל הפורטוגלית. ב-31 באוגוסט ערך את הופעת הבכורה שלו במועדון, בהפסד 2-0 לספורטינג ליסבון במסגרת המחזור הרביעי בליגה לעונת 2024/2025. ב-15 בספטמבר הבקיע את שער הבכורה שלו במועדון, בניצחון 2-1 על פארנסה במסגרת המחזור החמישי בליגה.
קריירה בינלאומית

אומורודיון רשאי לייצג את ספרד או את ניגריה.
הוא שיחק בנבחרת ספרד עד גיל 19 ובנבחרת ספרד עד גיל 21. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וזכה עמה במדליית הזהב, כשהוא עורך ארבע הופעות ומבקיע שער אחד.
ב-18 בנובמבר 2024 ערך את הופעתו הבכורה בנבחרת הבוגרת בניצחון 2-3 על שווייץ בליגת האומות.
הערות שוליים

1 2  José Ignacio Cejudo, Filial : Samu, el joven goleador al que el Granada quiere atar en corto, Ideal, ‏2023-02-14 (בספרדית)
1 2 3  Carlos Cariño, Myrto Uzuni y Samu Omorodion, patrimonio del Granada, Diario AS, ‏2023-08-18 (בספרדית)
↑  Samu, del Nervión al Granada, www.muchodeporte.com (בספרדית)
↑  Fabián Leyva, Al Recreativo Granada le ciegan los focos, Granada Hoy, ‏2022-03-06 (בספרדית)
↑  Renovación de Samu Omorodion con el Granada CF, www.granadacf.es (בספרדית)
↑  Samu, el futuro ya está aquí, MARCA, ‏2023-08-14 (בספרדית)
↑  Ladislao J. Moñino, El Atlético arranca con pegada de líder, El País, ‏2023-08-15 (בספרדית)
↑  Atletico Madrid vs. Granada - 14 August 2023 - Soccerway, int.soccerway.com
↑  Club Atlético de Madrid - ¡Bienvenido, Samu Omorodion!, Club Atlético de Madrid, ‏2023-08-21 (ב־European Spanish)
↑  Patricia Cazón, Oficial: Samu Omorodion ya es del Atlético de Madrid hasta 2028, Diario AS, ‏2023-08-21 (בספרדית)
↑  Alaves, www.deportivoalaves.com
↑  Javier Lekuona, Omorodion llega cedido hasta final de temporada, Diario AS, ‏2023-08-26 (בספרדית)
↑  Getafe vs. Alaves - 28 August 2023 - Soccerway, int.soccerway.com
↑  Celta Vigo vs. Alaves - 28 September 2023 - Soccerway, int.soccerway.com
↑  La Liga top scorers 2023-24: Jude Bellingham, Robert Lewandowski & players with the most goals in Spain this season | Goal.com, www.goal.com, ‏2024-05-27 (באנגלית)
↑  FC Porto oficializa contratação de Samu Omorodion por 15 milhões de euros, www.cmjornal.pt (ב־European Portuguese)
↑  Sporting Lisbon vs. Porto - 31 August 2024 - Soccerway, int.soccerway.com
↑  Porto vs. Farense - 15 September 2024 - Soccerway, int.soccerway.com
↑  Spain looking to provisionally cap-tie Nigeria-eligible striker who scored 18 goals last season | All Nigeria Soccer, www.allnigeriasoccer.com
↑  Samu Omorodion, convocado con España sub-19, www.granadacf.es (בספרדית)
↑  "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
↑  Tunde Eludini, Four athletes of Nigerian origin who won medals in Paris Olympics, Premium Times Nigeria, ‏2024-08-11 (באנגלית)
| נבחרת ספרד – אולימפיאדת פריז 2024 |
| --- | --- | --- |
|  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה |  1 טנאס •  2 פוביל •  3 מירנדה •  4 א. גרסיה •  5 קובארסי •  6 באריוס •  7 ד. לופס •  8 טוריאנטס •  9 רואיס •  10 באנה •   11 פ. לופס •  12 פאצ'קו • 13 ז'. גרסיה •  14 אורוס • 15 גוטיירס • 16 ברנבה • 17 גומס • 18 אומורודיון • מאמן: דניה | ספרד |
עמדת ההנהגה הרבנית על מרד בר כוכבא

עמדת היהדות הרבנית לגבי מרד בר כוכבא אינה ברורה וקיימים מקורות תלמודיים סותרים לגביה. המרד חיזק את מעמדם של הרבנים ככת היהודית השלטת.
עמדת התנועה הרבנית

לגבי ההשתתפות במרד והעמדות של התנועה הרבנית, יורשי הפרושים, ציין פטר שפר כי הספרות התלמודית אינה מנדבת מידע על בר כוכבא עצמו. ומכתבי בר כוכבא עצמו אינם מזכירים את חכמי יבנה. ישנם מקורות תלמודיים סותרים: התלמוד הבבלי מראה את התנגדות החכמים לבר כוכבא (במסכת סנהדרין אף כתוב שהחכמים עצמם הרגו אותו), תוך תמיכה ברבי עקיבא ובוודאי בתמיכת תלמידיו בבר כוכבא. נתוני התלמוד הבבלי פחות מהימנים מנתוני התלמוד הירושלמי לגבי עדויות על בר כוכבא והמרד, משתי סיבות: המרחק ממקום התרחשות האירועים והתנגדותם של יהודי בבל למרד בשלטון. אמנם קשה להסיק את יחסם של הרבנים למרד, אך אין ספק שהם התחזקו ממנו והתקדמו הלאה לקראת הפיכתם לכת השלטת ביהודה, מעמד שהם השיגו לבסוף במאה השלישית.
עדויות מוקדמות - משיחיותו של בר כוכבא

בר כוזיבא מלך תרתין שנין ופלגא אמר להו לרבנן אנא משיח אמרו ליה במשיח כתיב דמורח ודאין נחזי אנן אי מורח ודאין כיון דחזיוהו דלא מורח ודאין קטלוהו
עדות זו מהתלמוד הבבלי טוענת כי בר כוכבא עצמו טען שהוא המשיח, אך כאשר התברר שאין לו את היכולת העל-טבעית להריח ולשפוט, נהרג על ידי חכמים. עדות זו צריכה להילקח בהסתייגות מסוימת בהתחשב במקורה הבבלי. למעשה, זה מתאים לסדר היום של התלמוד הבבלי. מרד בר כוכבא הופך בעצם למלכותו של בר כוכבא על מדינה אנונימית – המרד עצמו אינו מוזכר כלל, ואף חכם לא מעז לתמוך בדמות משיחית זו. יהושע אפרון טוען שהדבר נועד לנתק את הקשר בין בר כוכבא ואשליותיו המרדניות והמשיחיות למנהיגים הרוחניים של העם היהודי.
תני ר' שמעון בן יוחי עקיבה ר' היה דורש (במדבר כד, יז) דרך כוכב מיעקב דרך כוזבא מיעקב. ר' עקיבה כד הוה חמי בר כוזבה הוה אמר דין הוא מלכא משיחא א"ל ר' יוחנן בן תורתא עקיבה יעלו עשבים בלחייך ועדיין בן דוד לא יבא
זוהי עדות ברורה וחד משמעית לכך שרבי עקיבא, מגדולי החכמים בדורו, בן דורו של בר כוכבא, מצהיר במפורש כי בר כוכבא הוא מלך המשיח. על סמך מקור זה אומר הרמב"ם את דבריו המפורסמים על בר כוכבא ב"הלכות מלכים":
אל יעלה על דעתך שהמלך המשיח צריך לעשות אותות ומופתים, ומחדש דברים בעולם, או מחיה מתים, וכיוצא בדברים אלו שהטפשים אומרים. אין הדבר כן, שהרי רבי עקיבה חכם גדול מחכמי משנה היה, והוא היה נושא כליו של בן כוזבא המלך. והוא היה אומר עליו שהוא המלך המשיח, ודימה הוא וכל חכמי דורו שהוא המלך המשיח, עד שנהרג בעוונות; כיון שנהרג, נודע שאינו זה. ולא שאלו ממנו חכמים לא אות ולא מופת.
הרמב"ם מעדיף את עדות התלמוד הירושלמי, ומתעלם לחלוטין מהעדות המופיעה בתלמוד הבבלי, ומהרעיון שלפיו המשיח צריך להיות דמות מופלאה.
יהושע אפרון סבור כי השקפתו הרציונליסטית של הרמב"ם על התקופה המשיחית וסיום הגלות היא שהביאה אותו להעדיף את התלמוד הירושלמי על פני הבבלי. עוד אומר הרמב"ם שרבי עקיבא היה נושא נשק לבר כוכבא. יש המפרשים זאת כפשוטו, וטוענים שוודאי היה לו מקור שאבד, בעוד אחרים רואים בו ביטוי אלגורי לתמיכתו הגדולה של רבי עקיבא בבר כוכבא.
לפי הרמב"ם, המשיח צריך להיות מלך יהודי, על פי המודל המקראי של המשיח, הכוונה בעיקר למלכים הראשונים של ממלכת ישראל המאוחדת - שאול ודוד. המלכים הללו נמשחו על הכתרתם בשמן המשחה על ידי שמואל הנביא, ושניהם היו אנשי צבא שהצילו את האומה מאויביה. לפיכך, התקווה המשיחית היהודית הייתה למשיח שיגאל את העם מצרותיו, ויבנה מחדש את ירושלים ואת בית המקדש, ולא משיח אלוהי-רוחני שיחולל נס. חוקרים רבים כמו אופנהיימרואפרון> שותפים לדעה זו.